Jon gv siti Lvnyinvbv lwknam si "Nyigagatv" vdwgv lokv "aya minsunam dvnvbvyu vdwa okv bunugv umvuu vdwa", lvkto, soogv si atubogv gvrja vdwa okv oogv nyi vdwa lvkto. Soogv mvnggap dubv doin miuu lwknam angv si ajin anyingnga alvbv pakmi sitoka vla mindunv okv tamsar sarmurnv vdwa okv bunugv sarmur nama gamrwpvla ritoku.
Mintamchonam (1-3)
Paknam gv kolv ngv (4-6)
Mvvnam doin am gamrwnam (7-11)
Minyungminya (12-13)
Ayanam dvnvbuyu okv bunugv umvuu vdwa,* Dvnvmvtv okv bunugv umvuu vdwa: Si gvrja akonyi minchar jidu okv oogv doonv vdwaka (verse 4,5 loka doodu). okv ngoogv jvjvrungbv paknam. Okv ngo akin twkma, vbvritola yvvdw jvjvnga chinv vdwv mvnwng ngv nonua pakdu, 2 ogulvgavbolo jvjvngv ngonu gvlo doodunv okv ngonu gvlo dvbvsingtambv doobvre. 3 Pwknvyarnv Abu, okv Abu gv kuunyilo Jisu Kristo, ngonua anyuaya, aya okv sarsopoyo nga jinamv doyi laka; okv jvjv okv paknamv bunu ngonu gvbv doolwk yilaka.
4 Abu gv ngonua gamkinam aingbv, nonugv umvuu meegonv jvjvlo ridubv tvvpa nam lvgabv vdwgo ngo himpu siyato. 5 Jn 13:34; 15:12,17 Okv vbvrikunamv, ayasinam dvnvbvyu: kaju ngonu mvnwng ngv ajin anyingnga pakmisila juka. Ngoogv nonua lvkdung dunam si anwnv gamki yagoma; si ngonu gvlo klu lokv gamki la doobwng kunam go. 6 Ngoogv pakmi sidubv mindunv si ngonu Pwknvyarnv gv gamki kolo tvvla doorung tvlaka vnamgo. Klu lokv, nonu mvnwng gv tvvnam gamki si, nonu mvnwng ngv pakmi sinam lo dooto laka vnamgo.
7 Nyiamooku so nyi meego mvvnv ngv vnglin doku, oogv nyi vdwv Jisu Kristonyi nyiamooku so nyi nyidung bv aapvnv vla mimanv, oogv nyi mvvnv ngv okv Kristo gv Nyimak bv rinv ngv. 8 Vbvrikunamv ngonu † Ngonugv; Kvvgonv Kitap lo; Nonu. ogunv kudungkua ripvnam ngv nyema nam lvgabv, nonu awv hinggu sula dooto laka, vbvribolo nonugv Amen am paareku.
9 Yvvdw Jisu Kristo gv tamsar kolo dooma dunv, vbvritola, ribovngbo yadunv vv Pwknvyarnv gvlo paaya mare. Yvvdw so tamsar kolo doodudw vv Abu nyila okv Kuunyilo anyibabwng nga paare. 10 Vbvrinamv, yvvdw nonu gvlo aadula soogv tamsarnam sum aagv la aama dubolo, um nonugv naam lo aadu bv ninyia kumrwklvtak siyoka; "Nonu gvlo sarsopoyo namv doyilakv vla vbvka miyoka." 11 Holvgabv yvvdw bunua sarsopoyo nga nonu lvkobv doyilakv vla mindunv, kokwnglo bunugv alvmanv gv rinam lo ajin gobv ridunv.
12 Ngo nonua minsv meego doodunv, vbvrijvka pvta soka okv sai lokv lvkmare; vbvmayabv, ngo awv kaalwkla okv gaam yangv mirwksiya nvpv mvngla mvngtindu, vbvribolo, ngonugv mvngpuv pumichiki yariku.
13 Nonugv ayanam anyibormv vdwgv umvuu vdwv ‡ anyibormv vdwgv umvuu vdwv: Soogv si oogv gvrja lo doonv vdwa oogv lvknv vdwa minchar jidu. bunugv kumrwksinam go jilwk dunv.
*1:1 Dvnvmvtv okv bunugv umvuu vdwa: Si gvrja akonyi minchar jidu okv oogv doonv vdwaka (verse 4,5 loka doodu).
†1:8 Ngonugv; Kvvgonv Kitap lo; Nonu.
‡1:13 anyibormv vdwgv umvuu vdwv: Soogv si oogv gvrja lo doonv vdwa oogv lvknv vdwa minchar jidu.
